cyanic-selkie/wikianc huggingface dataset:
தாய்வழிப் பிணைப்பு
ஆக்சிடாசின்
பிரசவம் மற்றும் பாலூட்டலின் போது ஆக்சிடாசின் உற்பத்தி பாராசிம்பேடிக் செயல்பாட்டை அதிகரிக்கிறது . இதனால், கவலை கோட்பாட்டளவில் குறைக்கப்படுகிறது. தாய்வழி ஆக்சிடாசின் சுழற்சி பெண்களை பிணைக்க மற்றும் பிணைப்பு நடத்தையை காட்ட முனைகிறது, இது சர்ச்சைக்குரியது.
தாய்ப்பாலூட்டலின் போது தொடுதல், பதிலளித்தல் மற்றும் பரஸ்பர பார்வை மூலம் பிணைப்பை வளர்க்கும் என்று வலுவாக நம்பப்படுகிறது.
தார்மீக பக்க விளைவுகள்
ஒரு தனிநபர் சேர்ந்த நெருக்கமான பிணைப்பு குழுக்களுக்கு சாதகமாக இருக்கும் போது ஆக்சிடாசின் நேர்மையின்மையை ஊக்குவிப்பதாக ஒரு 2014 ஆய்வு கூறுகிறது. பெற்றோர்கள் தங்கள் குழந்தைகளுக்கு சிறந்த பள்ளிகளில் சேர்க்கை பெற தங்கள் முகவரியைப் பற்றி பொய் சொல்லும்போது இந்த விளைவின் உண்மையான உலக உதாரணத்தைக் காணலாம் .
தாய்வழி பிரிவினை கவலை
9-10 மாத வயதில் தொடங்கி, குழந்தைகள் தவழ்ந்து செல்ல ஆரம்பித்தனர், பின்னர் அவர்கள் 12 மாத வயதில் நடக்கத் தொடங்கும் போது, ​​அவர்கள் தாயை விட்டு உலகை உடல் ரீதியாக ஆராயும் திறனை வளர்க்கத் தொடங்குகிறார்கள். இந்த திறன்கள் குழந்தையை தாயிடமிருந்து அதிக பாதிப்புக்குள்ளாக்கும் போது பிரிப்பு கவலையை கொண்டு வருகின்றன. புதிதாகப் பெறப்பட்ட இந்த நவீன வளர்ச்சி, குழந்தைகளின் அறிவுசார் ஆர்வம், அறிவாற்றல் மற்றும் மொழி வளர்ச்சி ஆகியவற்றுக்கு இணையாக அவர்கள் சுட்டிக்காட்டவும் பெயரிடவும் தொடங்குகிறது, மேலும் 9-10 மாதங்களில் தாய்மார்களுடன் சேர்ந்து அவர்களின் சுற்றுப்புறத்தில் கலந்து கொள்கிறது. பெரும்பாலான பெற்றோர்கள் இந்த ஆய்வுகளையும் இந்த அதிகரித்த சுதந்திரத்தையும் வரவேற்கிறார்கள். இருப்பினும், தாய்வழி மனச்சோர்வு, அதிர்ச்சி அல்லது அவளது ஆரம்பகால வாழ்க்கையில் தொந்தரவு செய்த பிணைப்பின் பின்னணியில், சில தாய்மார்கள் ஆய்வு மற்றும் அல்லது குழந்தையின் கவலையை பொறுத்துக்கொள்வதில் கணிசமான சிரமம் உள்ளது.
தவிர்க்க முடியாமல், தாயிடமிருந்து அரிதாகவே பிரிக்கப்பட்ட குழந்தைகள் நீண்ட காலத்திற்குப் பிரியும்போது கவலைப்படுகிறார்கள். பள்ளிக்குச் செல்லத் தொடங்கும் போது இது பொதுவாக அனுபவிக்கப்படுகிறது. ஒவ்வொரு குழந்தையும் ஓரளவு பாதிக்கப்படுகிறது.
பிற்கால வாழ்க்கையில், தாய்மார்கள் தங்கள் குடும்ப அலகை விட்டு வேலைக்குச் செல்ல வேண்டியிருந்தால் இந்த கவலை மீண்டும் ஏற்படலாம். இரண்டு நிகழ்வுகளிலும், குழந்தையின் கவலையை (மற்றும் பெற்றோரின் கவலையை) முதன்மையாகக் குறைக்கலாம், அதாவது குழந்தையை அது நிகழும் முன் அனுபவத்திற்குத் தயார்ப்படுத்துதல் மற்றும் பிரிந்து செல்லும் போது பெற்றோர் மற்றும் குழந்தைகளுக்கிடையிலான உரையாடல் மற்றும் தொடர்பை உருவாக்குதல் மற்றும் பராமரித்தல்.
மேற்கோள்கள்
பகுப்பு:உறவுமுறை பகுப்பு:பெண்கள் பகுப்பு:குடும்பம் பகுப்பு:மனித வளர்ச்சியியல்
சுபாஷிஸ் ராய்
சுபாஷிஸ் ராய் (Subashis Roy) வங்காளதேசத் துடுப்பாட்ட அணியின் வீரர் மற்றும்  ஆவார்.இவர் வங்காளதேச அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளர் ஆவார். இவர் நவமபர் 29, 1988 இல் வங்காளதேசத்தில் பிறந்தார். இவர் வங்காளதேச அ அணி, 19 வயதிற்கு உடபட்ட வங்காளதேச அணி, சிட்டகொங் வைக்கிங்ஸ் , ராங்பூர் மாகாண அணி மற்றும் சிஹெட் மாகாண அணி அணிகளுக்காக உள்ளூர்ப் போட்டிகளில் விளையாடி வருகிறார்.
உள்ளூர்ப் போட்டிகள்
நவம்பர் 10, 2007 ஆம் ஆண்டில் சில்ஹெட் மாகாண அணிக்காக முதல் தரத் துடுப்பாட்டப் போட்டிகளில் அறிமுகமானார். பரிசல் மாகாணத் துடுப்பாட்ட அணிக்கு எதிரான இந்தப் போட்டியில் ஏழு இலக்குகளைக் கைப்பற்றினார். மேலும் 19 வயதிற்கு உட்பட்ட இலங்கைத் துடுப்பாட்ட அணி வங்காளதேசத்தில் சுற்றுப் பயணாம் செய்து விளையாடியது. 19 வயதிற்கு உட்பட்ட வங்காளதேசத் துடுப்பாட்ட அணி சார்பாக விளையாடிய இவர் 5 இலக்குகளைக் கைப்பற்றி அணியின் வெற்றிக்கு உதவினார். 2016 ஆம் ஆண்டு நவம்பரில் ஆத்திரேலியாவில் பயிற்சி பெறுவதற்கு அனுப்பப்பட்ட 22 வீரர்களில் ஒருவராகத் தேர்வானார். 2018-19 ஆம் ஆண்டிற்கான வங்காளதேச பிரீமியர் லீக் தொடருக்கன போட்டியில் குல்னா டைடன்ஸ் அணி சார்பாக விளையாட உள்ளார்.
தேர்வுத் துடுப்பாட்டம்
2017 ஆம்  ஆண்டில் வங்காளதேசத் துடுப்பாட்ட அணி  நியூசிலாந்தில் சுற்றுப்பயணம் செய்து விளையாடியது. சனவரி 12, இல் வெலிங்டன், நியூசிலாந்தில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 26 ஓவர்கள் வீசி 89 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 6 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 5 ஓவர்கள் வீசி 32 ஓட்டங்களை விட்டுக்கொடுத்து 1 இலக்குகளைக் கைப்பற்றினார். இதில் 1 ஓவரை மெய்டனாக வீசினார். பின் மட்டையாட்டத்தில் இரண்டாவது ஆட்டப்பகுதியில் 8 பந்துகளில் ஓட்டங்கள் எதுவும் எடுக்காமல் போல்ட் பந்துவீச்சில்  ஆட்டமிழந்தார். இந்தப் போட்டியில் நியூசிலாந்து அணி 7 இலக்குகளால் வெற்றி பெற்றது.
2017 ஆம்  ஆண்டில் வங்காளதேசத் துடுப்பாட்ட அணி  தென்னாப்பிரிக்காவில் சுற்றுப்பயணம் செய்து விளையாடியது.அக்டோபர் 6  இல் புளோம்ஃபோன்டைனில் நடைபெற்ற போட்டியின் இரண்டாவது தேர்வுத் துடுப்பாட்டப்போட்டியின் முதல் ஆட்டப் பகுதியில் 29 ஓவர்கள் வீசி 118 ஓட்டங்களை விட்டுக் கொடுத்து 3 இலக்குகளைக் கைப்பற்றினார்.இதில் 3 ஓவர்களை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 9 பந்துகளில் இறுதிவரை ஆட்டமிழக்காமல் 2 ஓட்டங்கள் எடுத்தார்.இரண்டாவது ஆட்டப்பகுதியில் 10 பந்துகளில் ஆட்டமிழக்காமல் 12 ஓட்டங்களை எடுத்தார்.இந்தப் போட்டியில் தென்னாப்பிரிக்க அணி ஒரு ஆட்டப் பகுதி மற்றும் 254 ஓட்டங்களால்  வெற்றி பெற்றது.
ஒருநாள் போட்டிகள்
2016 ஆம் ஆண்டில்  வங்காளதேச அணி நியூசிலாந்தில் சுற்றுப்பயணம் செய்து விளையாடியது. டிசம்பர் 29 இல் நெல்சனில் நடைபெற்ற இரண்டாவது ஒருநாள் போட்டியில் இவர் அறிமுகமானார். அந்தப் போட்டியில் 9 பந்துகளில் இறுதிவரை ஆட்டமிழக்காமல் 1 ஓட்டங்கள் எடுத்தார்.பின் பந்துவீச்சில் 10 ஓவர்கள் வீசி 45 ஓட்டங்களை விட்டுக் கொடுத்து 1 இலக்கினைக் கைப்பற்றினார். 1 ஓவரை மெய்டனாக வீசினார். இந்தப் போட்டியில் நியூசிலாந்து அணி 67 ஓட்டங்களால் வெற்றி பெற்றது.
வெளியிணைப்புகள்
பகுப்பு:வங்காளதேசத் துடுப்பாட்டக்காரர்கள் பகுப்பு:1988 பிறப்புகள்
இட்ரிசு எல்பா
இட்ரிசா அகுனா எல்பா (ஆங்கிலம்:Idrissa Akuna Elba; (பிறப்பு 6 செப்டம்பர் 1972) ஆங்கிலேய நடிகர் ஆவார்.  எச்பிஓ தொலைக்காட்சித் தொடர் தி வயர் இல் நடித்ததற்காக அறியப்படுகிறார். நெல்சன் மண்டேலாவாக மண்டேலா:லாங் வாக் டூ ஃபிரீடம் (2013) திரைப்படத்தில் நடித்ததற்காக பாராட்டப்பட்டுள்ளார்.
ரிட்லி சுகாட்டின் திரைப்படங்களில் நடித்துள்ளார்.. கய்ம்டலாக மார்வெல் திரைப் பிரபஞ்ச (MCU) திரைப்படம் தோர் (2011) மற்றும் அதன் தொடர்ச்சிகள் தோர்: த டார்க் வேர்ல்டு (2013), தோர்: ரக்னராக் (2017), மற்றும் தோர்: லவ் அண்ட் தண்டர் (2022) திரைப்படங்களில் நடித்துள்ளார். மேலும், அவெஞ்சர்ஸ்: ஏஜ் ஆஃப் அல்ட்ரான் (2015) மற்றும் அவெஞ்சர்ஸ்: இன்பினிட்டி வார் (2018) திரைப்படங்களில் நடித்துள்ளார்.
பசிபிக் ரிம் (2013), சூடோபியா (2016), டிசி நீட்டிக்கப்பட்ட பிரபஞ்ச (DCEU) திரைப்படம் தி சூசைட் ஸ்க்வாட் (2021) ஆகியவற்றில் நடித்துள்ளார்.
பா லாங் சுயாட்சி மண்டலம்
பா லாங் சுயாட்சி மண்டலம் மியான்மரின் ஷான் மாநிலப் பகுதியில் உள்ளது. இந்தப் பகுதி 2008 அரசியல்சட்டத்தின் படி சுயாட்சிப் பகுதியாக உள்ளது.
நிர்வாகப் உட்பிரிவுகள்
பா லாங் சுயாட்சி மண்டலம் கீழ் உள்ள இரண்டு நகராட்சிகளுடன் ஷான் மாநிலத்தில் உள்ளது.
மேலே உள்ள இரண்டு நகராட்சிகளும் டாங்கீ மாவட்டத்தின் பகுதியாக இருக்கிறது. இந்த சுயாட்சிப் பகுதி பா லாங் இன மக்களால் நிர்வகிக்கப் படுகிறது. இதன் அதிகாரப்பூர்வப் பெயர் 20 ஆகத்து 2010 ஆம் தேதியில் அறிவிக்கப் பட்டது.
வெளிப்புற இணைப்புகள்
பகுப்பு:மியான்மரின் சுய-நிர்வாக மண்டலங்கள்
மேக்ரோபிராக்கியம் கிராண்டிமேனசு
மேக்ரோபிராக்கியம் கிராண்டிமேனசு (Macrobrachium grandimanus), அல்லது ஹவாய்யான் நதி இறால் அல்லது 'opae'oeaha'a என்று ஹவாய் மொழியில் அழைக்கப்படுவது நன்னீர் இறால் சிற்றினமாகும். இதனுடைய இளம் உயிரிகள் உப்புநீருக்கும் பின்னர் நன்னீருக்கும் வலசைப்போகும் ஆம்பிட்ரோமசு வாழ்க்கைச் சுழற்சியைக் கொண்டுள்ளது. இந்த இறால் ஹவாய் தீவுகளில் மட்டுமே காணப்படும் அகணிய உயிரியாகும்.
விளக்கம்
ஹவாய் நதி இறால் வெளிர் அல்லது அடர் பழுப்பு வண்ணத்தில் காணப்படும். இதன் உடல் நீளம் 8 சென்டிமீட்டர் வரை வளரும். ஹவாயில் உள்ள மற்ற இறால்களைப் போலல்லாமல் இது சமச்சீரற்ற இரண்டாவது மார்பு கால்களைக் கொண்டுள்ளது. இவை விலங்குகள் மற்றும் தாவரப் பொருட்களுக்காக மெதுவாகப் பாயும் நீரோடைகளின் அடிப்பகுதியில் உணவினைத் தேடுகின்றன. இவை ஆண்டு முழுவதும் இனப்பெருக்கம் செய்யும் தன்மையுடையன. அடைகாக்கும் காலம் தோராயமாக மூன்று முதல் நான்கு வாரங்கள் நீடிக்கும். குஞ்சு பொரித்த பிறகு, இளம் உயிரிகள் கடல் பகுதிக்கு ஆற்று நீரோட்டத்தில் அடித்துச் செல்லப்படுகின்றன. அங்கு இவை முதிர்ச்சியடைந்து மீண்டும் நீரோடைகளுக்குத் திரும்புகின்றன. இதற்கு ஒரு மாதம் காலம் வரை ஆகும்.
வாழிடமும் பரவலும்
ஹவாய் தீவின் அனைத்து நீரோடைகளிலும் இவை காணப்படுகின்றது. தற்போது உயர்தர நீரோடைகளான காவுய், ஓகு, மோலோகாஐ, மாயு மற்றும் ஹவயிலும் ஈரநிலங்கள், சிறிய குளங்கள் மற்றும் மூடப்பட்ட நீர்நிலைகளிலும் காணப்படும்.
பயன்பாடு
ஹவாய் நதி இறால் உணவுக்காகப் பிடிக்கப்படுவதில்லை. மேலும் வேறு எந்த வணிக ரீதியானப் பயன்பாட்டினையும் கொண்டிருக்கவில்லை.
ராம்குமார் கணேசன்
சிவாஜி புரொடக்சன்ஸ் பல்வேறு திரைப்படங்களைத் தயாரித்துள்ளது. இவர் விவேகானந்தா கல்லூரியில் வணிக நிர்வாகத்தில் பட்டம் பெற்றார்.
ராம்குமார் கண்ணம்மாள் என்பவரை திருமணம் செய்து கொண்டார். இத்தம்பதிகளுக்கு துஷ்யந்த், தர்ஷன் - ரிஷ்யன் என்ற இரட்டையர்கள் என மூன்று மகன்கள் உள்ளனர். மூவரும் தமிழ் திரையுலகில் நாயகர்களாக சில திரைப்படங்களில் நடித்துள்ளனர்.
ஆதாரங்கள்
பகுப்பு:வாழும் நபர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:சென்னை திரைப்படத் தயாரிப்பாளர்கள் பகுப்பு:தமிழ் நடிகர்கள் பகுப்பு:சென்னை நடிகர்கள் பகுப்பு:1952 பிறப்புகள்
கால்சியம் ஐதராக்சைடு
மேற்கோள்கள்
பகுப்பு:ஆக்சைடுகள் பகுப்பு:கால்சியம் சேர்மங்கள் பகுப்பு:கட்டிடப் பொருட்கள் பகுப்பு:ஐதராக்சைடுகள் பகுப்பு:கனிம வேதியியல் சேர்மங்கள்
அன்னக்கிளி (1976 திரைப்படம்)
அன்னக்கிளி (Annakili) 1976 ஆம் ஆண்டு வெளிவந்த தமிழ்த் திரைப்படமாகும். தேவராஜ்-மோகன் இயக்கத்தில் வெளிவந்த இத்திரைப்படத்தில் சிவகுமார், சுஜாதா, படாபட் ஜெயலட்சுமி மற்றும் பலரும் நடித்திருந்தனர். இதுவே இசையமைப்பாளர் இளையராஜா இசையமைத்த முதல் படம் ஆகும். இத்திரைப்படத்தின் பாடல்கள் மிகவும் பிரபலமானது. இத்திரைப்படம் கிராமப் பின்னணியுடன் எடுக்கப்பட்டிருந்தது. இத்திரைப்படத்தில் தமிழ் நாட்டுப்புற பாடல்கள், மேற்கத்திய இசையுடனும், கருநாடக இசையுடனும் இணைந்து இருந்தன.
கதை
ஆசிரியர் தியாகராஜனை (சிவகுமார்) காதலித்த அன்னக்கிளியைச் (சுஜாதா) சுற்றிய திரைப்படமாகும். சூழ்நிலைகள் காரணமாக, தியாகராஜன் வேறொரு பெண்ணை மணக்கிறார். அழகப்பன் (தேங்காய் சீனிவாசன்), ஒரு பெண்ணியவாதி அன்னக்கிளி பற்றி ஒரு தவறான புரிதலை கிராம மக்களிடையே உருவாக்குகிறார்; மீதமுள்ள திரைப்படம் அன்னக்கிளி தனது குற்றமற்றதை எவ்வாறு நிரூபிக்கிறார் என்பதைக் காட்டுகிறது.
பாடல்கள்
இத்திரைப்படத்தில் இளையராஜா இசையமைத்ததன் மூலம் இசையமைப்பாளராக அறிமுகமானார். பாடல் வரிகளை எழுதியவர் பஞ்சு அருணாசலம் ஆவார். இத்திரைப்படத்தில் பஞ்சு அருணாசலம் ராசய்யா என்ற பெயர் கொண்டவரை "இளையராஜா" என்று பெயரிட்டார், ஏனெனில் 1970 களில் மேலும் ஒரு இசை அமைப்பாளர் ஏ. எம். ராஜா பிரபலமாக இருந்தார். ஒலிப்பதிவுக்காக, இளையராஜா தமிழ் நாட்டுப்புற கவிதை மற்றும் நாட்டுப்புற பாடல் மெல்லிசைகளுக்கு நவீன பிரபலமான திரைப்பட இசை ஆர்கெஸ்ட்ரேஷனின் நுட்பங்களைப் பயன்படுத்தினார், இது மேற்கத்திய மற்றும் தமிழ் சொற்களின் இணைவை உருவாக்கியது. "மச்சான பார்த்தீங்களா" பாடல், இளையராஜா மற்றும் அவரது இசைக்குழுவினரால் திரைப்பட வெளியீட்டிற்கு முன்பே ஒரு திருமணத்தில் இசையமைக்கப்பட்டு பாடப்பட்டது.
மேற்கோள்கள்
பகுப்பு:1976 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:தேவராஜ்-மோகன் இயக்கிய திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள்
அத்திப்பாக்கம் ஊராட்சி, தஞ்சாவூர்
அத்திப்பாக்கம் ஊராட்சி (Athipakkam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2331 ஆகும். இவர்களில் பெண்கள் 1201 பேரும் ஆண்கள் 1130 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிறிஸ்டின் அகுல்லோ
கிறிஸ்டின் அகுல்லோ (Christine Akullo) (பிறப்பு 1990 சூன் 23) இவர் ஓர் உகாண்டா பாராலிம்பிக் தடகள வீரராவார். டி 13 பிரிவில் போட்டியிடுகிறார். மொசாம்பிக், மாபுடோவில் நடந்த 2011 அனைத்து ஆப்பிரிக்கா விளையாட்டிலும், 2015 ஆல் ஆப்பிரிக்கா விளையாட்டுப் போட்டிகளிலும் இவர் 100 மீ ஒட்டத்தில் தங்கம் வென்றார். இலண்டனில் 2012 கோடைகால பாராலிம்பிக்கில் உகாண்டாவின் கொடி ஏந்தியவராகவும் இருந்தார்.
பின்னணி மற்றும் கல்வி
இவர் உகாண்டாவின் சொரோட்டி மாவட்டத்தின் அபோக்கில் ஜோசப் அயோம், ஜென்னட் ரோஸ் அகிரோ ஆகியோருக்குப் பிறந்தார். 1998 இல் மலேரியாவால் பாதிக்கப்பட்ட பின்னர், இவர் ஓரளவு பார்வையற்றவராக ஆனார்.
1996 மற்றும் 2004 க்கு இடையில், இவர் தனது ஆரம்பக் கல்வியை எம்பலே மாவட்டத்தில் உள்ள நமதலா தொடக்கப்பள்ளியில் பெற்றார். பின்னர் இவர் 2006 இல் சொரொட்டியில் உள்ள கண்பார்வையற்றவருக்கான புனித பிரான்சிஸ் மடேரா பள்ளியில் சேர்ந்தார். 2011 இல் தனது ஏ- தரத்தை முடித்தார். உள்ளூரில் இவர் அமெரிக்காவின் வர்ஜீனியா, ரிச்மண்டில் உள்ள ஒரு குழந்தை மேம்பாட்டு அமைப்பின் மூலம் உதவித் தொகை பெற்றார். மேலும் இவர் விளையாட்டு அறிவியலில் இளங்கலை பட்டம் பெற செப்டம்பர் 2012 இல் மேக்கரேர் பல்கலைக்கழகத்தில் சேரப்போவதாக தெரிவித்தார். 2015 ஆம் ஆண்டு நிலவரப்படி, அமுரியா மாவட்டத்தில் உள்ள மோருங்கதுனி பகுதியில் இவர் வசிக்கிறார்.
தடகளம்
2007 ஆம் ஆண்டில் இவர் தேசிய அணியில் சேர்ந்தார். ஆனால் 2010 ஆம் ஆண்டில் சொரொட்டியில் இருந்தபோதுதான் இவர் பாரா-தடகளத்தை எடுத்தார் என்று பிற வட்டாரங்கள் கூறுகின்றன. இவர் 100 மீ, 200 மீ மற்றும் 400 மீ.போன்ற  பல மாவட்டப் போட்டிகளில் பங்கேற்றார்.
டெய்லி மானிட்டர் என்ற இதழின் கூற்றுப்படி, 2010 ஆம் ஆண்டில் நைரோபி, கென்யாவில் நடந்த கிரேட் லேக்ஸ் போட்டியில் இவரது முதல் சர்வதேச பந்தயம் நடைபெற்றது. அதில் இவர் 100 மீ, 200 மீ மற்றும் 400 மீ. போட்டிகளில் பங்கேற்று தங்கம் வென்றார். மொசாம்பிக்கின் மாபுடோவில் நடைபெற்ற ஆப்பிரிக்கா விளையாட்டுப் போட்டியில் பெண்கள் டி 13 100 மீட்டர் இறுதிப் போட்டியில் தங்கப்பதக்கத்தை வென்றார்.
2015 ஆம் ஆண்டில், பிராசாவில் நடைபெற்ற ஆப்பிரிக்கா விளையாட்டுப் போட்டியில் பெண்கள் டி 13 100 மீட்டர் இறுதிப் போட்டியில் இவர் 13.34 வினாடிகளில் ஓடி மற்றொரு தங்கப் பதக்கம் வென்றார். பின்னர் 2017 ஆம் ஆண்டில், இலண்டனில் நடந்த உலக பாரா தடகளப் போட்டியில் டி 13, எஃப் 13 100 மற்றும் 400 மீ. பிரிவுகளில் பங்கேற்றார்.
அந்த ஆண்டு நவம்பரில் துபாயில் நடைபெற்ற 2019 உலக பாரா தடகளப் போட்டிகளில் இவர், உகாண்டாவைப் பிரதிநிதித்துவப்படுத்தினார். அதில் இவர் டி 13 100 மீ இரண்டாவது அரையிறுதியின் ஐந்தாவது இடத்தைப் பிடித்தார். இதனால் ஒலிம்பிக்கில் கலந்து கொள்ளும் தகுதியை இழந்தார்.
ஆளுடைய பிள்ளையார் திருத்தொகை
ஆளுடைய பிள்ளையார் திருத்தொகை என்பது ஒரு சைவ நூல். இது பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.
பாட்டுடைத் தலைவனின் புகழைத் தொகுத்துக் கூறுவது ‘திருத்தொகை’.
ஆளுடைய பிள்ளையார் திருத்தொகை நூலின் ஆசிரியர் நம்பியாண்டார் நம்பி.
ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல்.
சமீமுல் ஹக்
சமீமுல் ஹக் (Shamimul Haque, பிறப்பு: சூலை 6 1984), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 26, ஏ-தர போட்டிகள் 25 ஆகியவற்றில் கலந்து கொண்டுள்ளார்.
ஆளுடைய பிள்ளையார் திருத்தொகை
இந்த நூலிலுள்ள வரலாறு சேக்கிழார் பெரியபுராணம் செய்ய உதவியது. இந்நூலின் கலிவெண்பாக் கண்ணிகள் இவ்வாறு நடைபயில்கின்றன.
சமீமுல் ஹக்
பகுப்பு:வங்காளதேசத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
தமிழ் மாநில முஸ்லிம் லீக்
தமிழ் மாநில முஸ்லிம் லீக் (Tamil Maanila Muslim League) தமிழகத்திலுள்ள ஒரு இஸ்லாமிய அரசியல் கட்சியாகும்.
ஆளுடைய பிள்ளையார் திருத்தொகை
காலம் கணித்த கருவிநூல்
பகுப்பு:பதினோராம் திருமுறை
தமிழ் மாநில முஸ்லிம் லீக்
தலைவர்கள்
இக்கட்சியின் தலைவர் ஷேக் தாவூத் ஆவார். இவர் 2016 சட்டப்பேரவைத் தேர்தலில் கடையநல்லூர் தொகுதியில் அதிமுக கூட்டணியில் போட்டியிட்டு இந்திய யூனியன் முஸ்லிம் லீக் கட்சி வேட்பாளிடம் தோல்வி அடைந்தார்.
அரசியல்
இக்கட்சி தொடங்கப்பட்ட காலம் முதல் அதிமுக ஆதரவு நிலைப்பாட்டில் இருந்துள்ளது. சில காலம் அமமுக கட்சியை ஆதரித்து வந்தாலும் 2019 ஆண்டு நாடாளுமன்றத் தேர்தலில் அதிமுகவை ஆதரிக்கிறது.
மேற்கோள்கள்
பகுப்பு:தமிழக அரசியல் கட்சிகள் பகுப்பு: தமிழக இஸ்லாமிய அமைப்புகள் மற்றும் கட்சிகள் பகுப்பு:தமிழ் முசுலீம் அமைப்புகள்
அலாதகம்
அலாதகம் அல்லது அலாதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதினெட்டாவது கரணமாகும்.
அலாதபாதமாக நின்று,வலது கையை, அதன் மேல் வைத்து முழந்தாளைத் தூக்கி நின்று ஆடுவது அலாதகமாகும்
வெளி இணைப்புகள்
பகுப்பு:நூற்றியெட்டு சிவதாண்டவங்கள்
டி. இமான்
'''டி. இமான்' (D. Imman'') ஓர் இந்திய திரைப்பட இசையமைப்பாளரும் பின்னணிப் பாடகரும் ஆவார். தமிழ்த் திரைப்படங்களுக்கு பின்னணியிசையும் பாடல்களும் அமைத்துள்ளார். இவருக்கு விசில் திரைப்படத்திற்குப் பிறகு பரவலாக அறிமுகம் கிடைத்தது.
இவர் சென்னை எழும்பூர் டான் பாஸ்கோ பள்ளியில் பயின்றவர். பின்னர் லயோலாக் கல்லூரியில் படித்தார். 2001 ஆம் ஆண்டு தமிழன் திரைப்படத்தில் அறிமுகமான இசையமைப்பாளர். மிகக் குறைந்தக் காலத்திலேயே 25 திரைப்படங்களுக்கு இசை அமைத்துள்ளார்.
இசையமைத்த திரைப்படங்கள்
(திரைப்படம்)
மேற்கோள்கள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:தமிழ்த் திரைப்படப் பின்னணிப் பாடகர்கள்
மாலத்தீவின் ருஃபியா
ருஃபியா (rufiyaa, திவெயி: ) மாலத்தீவுகளின் அலுவல்முறை நாணயமாகும். அமெரிக்க டாலருக்கு நிகரான மாற்று வீதத்தையும் நாணயங்களை வெளியிடுவதையும் மாலத்தீவுகள் நிதிய ஆணையம் மேற்கொள்கின்றது. ருபியாவைக் குறிக்க பெரும்பாலும் MRF அல்லது Rf பயன்படுத்தப்படுகின்றது. இதற்கான ஐ.எசு.ஓ 4217 குறியீடு MVR ஆகும். ருபியா 100 லாரிகளாகப் பிரிக்கப்பட்டுள்ளது. "ருஃபியா" என்ற சொல் இந்திச் சொல் ருப்யா (रुपया)விலிருந்து வந்துள்ளது. 10 ஏப்ரல் 2011 நிலவரப்படி, ஒரு அமெரிக்க டாலருக்கான மத்திய மாற்று வீதம் 12.85 ருபியாக்களாகும். இதிலிருந்து ±20% வரை வேறுபடலாம்; அதாவது 10.28 ருபியாக்களிலிருந்து  15.42 ருபியாக்கள் வரை.
மேற்சான்றுகள்
பகுப்பு:மாலைதீவுகள் பகுப்பு:ஆசிய நாணயங்கள் பகுப்பு:மாலத்தீவின் பொருளாதாரம்
அக்குப்ரா
அக்குப்ரா என்பது ஆசுத்திரேலியாவில் புழக்கத்தில் உள்ள ஒருவகைத் தொப்பி ஆகும். இதன் அகலமான விளிம்பு, ஆசுத்திரேலியப் பண்பாட்டின், சிறப்பாக ஆசுத்திரேலிய நாட்டுப்புறப் பண்பாட்டின் தனித்துவமான ஒன்றாகத் திகழ்கிறது. அக்குப்ரா என்னும் பெயர் ஆசுத்திரேலியத் தொல்குடி மக்களின் மொழியில் தலையை மூடுதல் எனப் பொருள்படும் சொல்லில் இருந்து பெறப்பட்டது என நம்பப்படுகிறது.
இந்த வகையைச் சேர்ந்த சிறந்த தொப்பிகள் முயலின் உரோமங்களை அழுத்திப் பெறப்படும் உரோம அட்டைகளினால் அகலமான விளிம்புகளோடு செய்யப்படுகின்றன. எனினும் இந்த வகையைச் சேர்ந்த எல்லாத்தொப்பிகளையுமே அக்குப்ரா என அழைப்பது உண்டு. காற்று காலங்களில் தொப்பி தலையுடன் இறுக்கமாக இருப்பதற்காகப் பல அக்குப்ராக்களில் இழுத்துக் கட்டும் பட்டிகள் இருக்கும். அத்துடன் இப் பட்டிகள் தொப்பிக்கு அழகையும் கொடுக்கின்றன.
ஹியூக் பார்ட்லெட்
ஹியூக் பார்ட்லெட் (Hugh Bartlett, பிறப்பு: அக்டோபர் 7 1914, இறப்பு: சூன் 26 1988), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 216 முதல்தர துடுப்பாட்டப் போட்டிகளில் கலந்து கொண்டுள்ளார். 1933-1951 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹியூக் பார்ட்லெட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1914 பிறப்புகள் பகுப்பு:1988 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
கே. பி. கேசவன்
வாழ்க்கை
கே.பி.கேசவன் அன்றைய சென்னை மாகாணத்துக்கு உட்பட்ட பாலக்காட்டின் ஒரு பகுதியான ஒலவக்கோட்டில் பிறந்து வளர்ந்தவர். சிறுவயதிலேயே பாடும் திறமையைப் பெற்றிருந்த இவரை, இவரது பெற்றோர், மதுரை ஒரிஜினல் பாய்ஸ் நாடக கம்பெனியில் சேர்த்தனர். சிறு வயதுமுதலே புராண, இதிகாச நாடகங்களில் நடித்து வளர்த்திருந்து, ராஜபார்ட் நடிகராக உயர்ந்தார். அவர் நடித்த நாடகங்கள் திரைப்படங்களாக ஆனபோது சில படங்களில் கதாநாயகனாக நடித்தார்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:பாலக்காடு மாவட்ட நபர்கள்
2-புளோரோயெத்தனால்
2-புளோரோயெத்தனால் (2-Fluoroethanol) CH2FCH2OH என்ற வேதிவாய்ப்பாடு கொண்ட ஒரு வேதிச்சேர்மம் ஆகும். புளோரினேற்றம் அடைந்த இவ்வெளிய ஆல்ககால் ஒரு நிறமற்ற நீர்மமாகக் காணப்படுகிறது. எலிமருந்து, பூச்சிக்கொல்லி மற்ரும் மென்னுண்ணிக்கொல்லி முதலிய பயன்பாட்டுக் காரணங்களுக்காக 2-புளோரோயெத்தனால் தயாரிக்கப்படுகிறது. புளோரோ அசிட்டிக் அமிலமாக இச்சேர்மம் எளிதில் ஆக்சிசனேற்றம் அடைகிறது. புளோரோ எத்தனாலின் உயிர்கொல்லும் அளவு அதிகம் (10மி.கி/கி.கி) என்பதால் அதுவொரு உயர் நச்சாகக் கருதப்படுகிறது. இருபுளோரோ மற்றும் முப்புளோரோயெத்தனால்கள் இந்த அளவுக்கு நச்சுத்தன்மையற்றவைகளாகும்.
கிளென் ரிட்ச், நியூ ஜேர்சி
கிளென் ரிட்ச் (Glen Ridge) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் எசுசெக்சு கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 1.29 சதுர கிலோ மீற்றர் பரப்பளவைக் கொண்டுள்ளது. மொத்த பரப்பான 1.29 சதுர கிலோ மீற்றரும் நிலத்தினாலேயே சூழப்பட்டுள்ளது. இந்நகரத்தில் நீர் பகுதியே இல்லை.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,527 ஆகும். கிளென் ரிட்ச் நகரத்தின் மக்கள் தொகை அடர்த்தி ஒரு கிலோ மீற்றருக்கு 5,872.8 குடிமக்கள் ஆகும்.
மேற்கோள்கள்
பகுப்பு:எசுசெக்சு மாவட்ட நகரங்கள்
ரெட் ஹட்
ரெட் ஹட்(Red Hat Inc.) நிறுவன சமூகத்திற்கு திறந்த மூல மென்பொருள் தயாரிப்புகள் வழங்குவதில் ஈடுபட்டுள்ள ஒரு அமெரிக்க பன்னாட்டு மென்பொருள் நிறுவனம் ஆகும். 1993 இல் நிறுவப்பட்ட, இந்த ரெட் ஹேட் நிறுவனத்தின் தலைமையகம் வடக்கு கரோலினாவில் உள்ள ராலியில் உள்ளது
உசாத்துணை
பகுப்பு:லினக்சு பகுப்பு:பன்னாட்டு அமைப்புகள் பகுப்பு:மென்பொருள் தொடர்பான குறுங்கட்டுரைகள் பகுப்பு:1993 நிறுவனங்கள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
வேதமூர்த்தி கோயில், தச்சநல்லூர்
தச்சநல்லூர் வேதமூர்த்தி கோயில் தமிழ்நாட்டில் திருநெல்வேலி மாவட்டம், தச்சநல்லூர் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
இவற்றையும் காண்க
பங்களா நடுநிலைப் பள்ளி, தச்சநல்லூர்
தச்சநல்லூர்
தச்சநல்லூர் வரம் தரும் பெருமாள் கோயில்
தச்சநல்லூர் நெல்லையப்பர் காந்திமதி அம்பாள் கோயில்
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரித்தானியப் பேரரசு
thumb|300px|right|1897 ஆம் ஆண்டில் பிரித்தானியப் பேரரசு thumb|300px|பிரித்தானியப் பேரரசினதும் அதன் செல்வாக்குப் பகுதிகளினதும் நிலப்படம் பிரித்தானியப் பேரரசு (British Empire) உலக வரலாற்றில் இருந்த பேரரசுகள் அனைத்திலும் பெரியது ஆகும். ஒரு நூற்றாண்டுக்கும் மேலாக உலகின் முதன்மையான வல்லரசாகத் திகழ்ந்தது. ஐரோப்பியக் குடியேற்றவாதப் பேரரசுகளைத் தோற்றுவித்த 15 ஆம் நூற்றாண்டின் புத்தாய்வுக் கடற் பயணங்களுடன் தொடங்கிய கண்டுபிடிப்புக் காலத்தின் விளைவாக இது உருவாகியது. 1921 ஆம் ஆண்டளவில் பிரித்தானியப் பேரரசு உலகின் 458 மில்லியன் மக்களை உள்ளடக்கியதாக இருந்தது. இது அக்காலத்தின் உலக மக்கள்தொகையின் காற்பங்கு ஆகும். 33 மில்லியன் சதுர கிலோமீட்டர் (13 மில்லியன் சதுர மைல்) பரப்பளவைக் கொண்டிருந்த இப்பேரரசு உலக மொத்த நிலப்பரப்பிலும் காற்பங்கைத் தன்னுள் அடக்கியிருந்தது. இதனால் இதன் மொழி மற்றும் பண்பாட்டுப் பரவல் உலகம் தழுவியதாக இருந்தது. இது உயர் நிலையில் இருந்தபோது, இதன் ஆட்சிப்பரப்பு புவிக் கோளத்தில் எல்லாப் பகுதிகளிலும் பரவி இருந்ததனால், "பிரித்தானியப் பேரரசில் சூரியன் மறைவதில்லை" என்று சொல்லப்பட்டது.
இரண்டாம் உலகப் போரைத் தொடர்ந்து வந்த ஐந்து பத்தாண்டுகளில் இப் பேரரசுக்குள் அடங்கியிருந்த பல நாடுகள் விடுதலை அடைந்தன. இவற்றுட் பல விடுதலையடைந்த பிரித்தானியப் பேரரசு நாடுகளின் பொதுநலவாய நாடுகள் குழுவில் சேர்ந்து கொண்டன. சில நாடுகள் பிரித்தானியப் பேரரசர் / பேரரசியையே தமது நாடுகளின் தலைவராகவும் ஏற்றுக்கொண்டிருந்தன.
தொடக்கம் (1497-1583)
பெரிய பிரித்தானியா வின் ஐக்கிய இராச்சியம் உருவாக முன்னரே பிரித்தானியப் பேரசுக்கான அடிப்படை அமைக்கப்பட்டுவிட்டது. அக்காலத்தில் இங்கிலாந்தும் ஸ்காட்லாந்தும் தனித்தனி அரசுகளாக இருந்தன. போர்த்துக்கீசரதும், ஸ்பானியர்களதும் கடல் கடந்த புத்தாய்வுப் பயணங்கள் வெற்றியடைந்ததைத் தொடர்ந்து, 1496 ஆம் ஆண்டில், இங்கிலாந்தின் அரசரான ஏழாம் ஹென்றி, வட அத்திலாந்திக் வழியாக ஆசியாவுக்குச் செல்வதற்கான வழியைக் கண்டுபிடிப்பதற்காக ஜான் கபோ (John Cabot) என்பவரை அமர்த்தினார். 1497 இல் பயணத்தைத் தொடங்கிய கபோ, ஆசியா எனத் தவறாகக் கருதிக் கனடாவில் இறங்கினார். ஆனாலும், குடியேற்றங்களை உருவாக்கும் முயற்சி எதுவும் அப்போது மேற்கொள்ளப்படவில்லை. அடுத்த ஆண்டில் கபோ அமெரிக்காக்களுக்கான பயணத்தைத் தொடங்கினார் எனினும் அதன் பின்னர் அவரது கப்பல்களைப் பற்றிய தகவல்கள் எதுவும் இல்லை. இதன் பின் 16 ஆம் நூற்றாண்டின் கடைசிப் பத்தாண்டுகளில், முதலாம் எலிசபெத்தின் ஆட்சி தொடங்கிப் பல காலங்களுக்குப் பின்வரை ஆங்கிலக் குடியேற்றங்களை அமைப்பதற்கான முயற்சிகள் எதுவும் நடைபெறவில்லை. ஆங்கில - ஸ்பானியப் போர்க் காலத்தில், ரோமன் கத்தோலிக்க ஸ்பெயினுக்கும், புரட்டஸ்தாந்திய இங்கிலாந்துக்கும் பகைமையும் போட்டியும் நிலவின. சர் ஜான் ஹோக்கின்ஸ், சர் பிரான்சிஸ் டிரேக் போன்ற தனியார் கடற்போராளிகள் அமெரிக்காக்களில் இருந்த ஸ்பானியத் துறைமுகங்களையும், புதிய உலகிலிருந்து பெருமளவு செல்வத்தைக் கொண்டுவரும் அவர்களின் கப்பல்களையும் தாக்கிக் கொள்ளையிட இங்கிலாந்து அனுமதி வழங்கியது. அவ்வேளையில், புகழ் பெற்ற எழுத்தாளர்களான ரிச்சார்ட் ஹக்லுயிட், ஜான் டீ ஆகியோர், ஸ்பெயினுக்கும், போர்த்துக்கலுக்கும் போட்டியாக இங்கிலாந்தும் தனது குடியேற்றங்களை உருவாக்கவேண்டும் எனக் கோரிவந்தனர். அப்போது, ஸ்பெயின் அமெரிக்காவில் உறுதியாக நிலைகொண்டிருந்தது. போர்த்துக்கல் நாடோ, ஆபிரிக்கா, பிரேசில், சீனா ஆகியவற்றின் கரைப்பகுதிகளில் வணிக நிலைகளை அமைத்திருந்தது. பிரான்ஸ் செயிண்ட் லாரன்ஸ் ஆற்றுப் பகுதியில் குடியேறத் தொடங்கியிருந்தது.
அயர்லாந்தின் பெருந்தோட்டங்கள்
கடல் கடந்த குடியேற்றங்களைப் பொறுத்த அளவில், ஸ்பெயின், போர்த்துக்கல் ஆகிய நாடுகளைக் காட்டிலும் இங்கிலாந்து ஒரு பிந்திய வரவாக இருந்தாலும் அயர்லாந்தில் அது ஒருவகையான உள்நாட்டுக் குடியேற்றத்தில் ஈடுபட்டிருந்தது. 16 ஆம் நூற்றாண்டில் அயர்லாந்தின் பெருந்தோட்டங்களை நடத்திவந்த ஆங்கிலக் குடியேற்றக்காரர்கள் பிரித்தானியப் பேரரசின் உருவாக்கத்துக்கு முன்னோடிகளாக இருந்தனர் எனலாம். இத்திட்டங்களில் ஈடுபட்டிருந்த பலருக்கு, குறிப்பாக, "மேற்கு நாட்டார்" (West Country men) என்று அழைக்கப்பட்டு வந்த ஒரு குழுவினருக்குத் தொடக்க கால வட அமெரிக்கக் குடியேற்றங்களிலும் ஈடுபாடு இருந்தது. சர் ஹம்பிரி கில்பர்ட், சர். வால்ட்டர் ராலி, சர். பிரான்சிஸ் டிரேக், சர். ஜான் ஹோக்கின்ஸ், ரிச்சார்ட் கிரென்வில், சர். ரால்ஃப் லேன் ஆகியோர் இவர்களுள் அடங்கியிருந்தனர். அயர்லாந்தைக் குரொம்வெல்லின் படைகள் ஆக்கிரமித்த பின்னர், பெரும்பான்மை ஐரியக் கத்தோலிக்கர் தமது நிலங்களை இழக்கவேண்டி ஏற்பட்டது. இங்கிலாந்தையும், ஸ்காட்லாந்தையும் சேர்ந்த புரட்டஸ்தாந்திய நில உரிமையாள வகுப்பினர் அவர்கள் நிலங்களை எடுத்துக்கொண்டனர்.
முதல் பிரித்தானியப் பேரரசு (1583 - 1783)
1578 இல் சர் ஹம்பிரி கில்பர்ட்டுக்கு, நாடுகாண் பயணத்துக்கும் கண்டுபிடிப்புக்குமான உரிமம் முதலாம் எலிசபெத் அரசியால் வழங்கப்பட்டது. அவர் முதலில் மேற்கிந்தியத் தீவுகளை நோக்கிப் பயணமானார். முதலில் கடற் கொள்ளைகளில் ஈடுபடுவதும் பின்னர் திரும்பும் வழியில் வட அமெரிக்காவில் குடியேற்றம் ஒன்றை அமைப்பதும் அவரது நோக்கமாக இருந்தது. காலநிலை சரியாக இல்லாததால் பயணம் தொடக்கத்திலேயே தோல்வியில் முடிந்தது. 1583 ல் கில்பர்ட் மீண்டும் இரண்டாவது தடவையாக முயற்சியைத் தொடங்கினார். இந்தத் தடவை நியூபவுண்ட்லாந்துக்குச் சென்று அங்கிருந்த சென். ஜான்ஸ் துறைமுகத்தைக் கைப்பற்றினார். எனினும், அங்கே எவ்விதக் குடியேற்றமும் அமைக்கப்படவில்லை. கில்பர்ட் இங்கிலாந்துக்குத் திரும்பு முன்னரே காலமானார். இவரது அரைச் சகோதரரான வால்ட்டர் ராலி அவரது பணியைத் தொடர்ந்தார். ராலி இதற்கான சொந்த உரிமத்தை எலிசபெத் அரசியிடமிருந்து 1584 ல் பெற்றிருந்தார். அவர், இன்றைய வட கரோலினாவின் கரையில் இருந்த ரோனோக் என்னுமிடத்தில் குடியேற்றம் ஒன்றை நிறுவினார். போதிய உணவு முதலியன கிடைக்காமையால் இக் குடியேற்றம் தோல்வியில் முடிந்தது.
1603ல், ஸ்காட்லாந்தின் அரசனான ஆறாம் ஜேம்ஸ், இங்கிலாந்தின் அரசரானார். 1604 ஆம் ஆண்டில் இலண்டன் ஒப்பந்தத்தை உருவாக்கி ஸ்பெயினுடனான பகைமைக்கு ஒரு முடிவுகட்டினார். இங்கிலாந்தின் மிக முக்கியமான எதிரியுடன் அமைதி ஏற்பட்டதும், அது தனது நாடுபிடிக்கும் நடவடிக்கையில் கவனம் செலுத்த முடிந்தது. தொடக்கத்தில் இங்கிலாந்தின் முயற்சிகள் வெற்றி அடையாவிட்டாலும், 17 ஆம் நூற்றாண்டில் பிரித்தானியப் பேரரசு உருக்கொள்ளத் தொடங்கியது. வட அமெரிக்காவிலும், கரிபியத் தீவுகளிலும் குடியேற்றங்கள் அமைக்கப்பட்டதுடன், ஆசிய நாடுகளுடன் வணிகம் செய்வதற்காக ஆங்கிலக் கிழக்கிந்தியக் கம்பனி என்னும் தனியார் நிறுவனமும் தொடங்கப்பட்டது. இக் காலம் முதல், 18 ஆம் நூற்றாண்டின் இறுதியில், ஐக்கிய அமெரிக்க விடுதலை அறிவிப்புக்குப் பின் 13 குடியேற்றங்களை இழந்தது வரையான காலப்பகுதி பின்னர் "முதலாம் பிரித்தானியப் பேரரசு" என அழைக்கப்பட்டது.
அமெரிக்காக்கள்
தொடக்கத்தில் பல தோல்விகளைச் சந்தித்த போதிலும், கரிபியத் தீவுகளின் குடியேற்றம் நல்ல வருமானம் கொடுக்கும் குடியேற்றமாக அமைந்தது. 1604 ஆம் ஆண்டில் கயானாவில் நிறுவப்பட்ட ஒரு குடியேற்றம் இரண்டு ஆண்டுகள் மற்றுமே நிலைத்திருந்ததுடன் அதன் முக்கிய நோக்கமான தங்கப் படிவுகளைத் தேடும் முயற்சியும் வெற்றி அளிக்கவில்லை. சென் லூசியா (1605), கிரெனடா (1609) ஆகிய தீவுகளில் அமைக்கப்பட்ட குடியேற்றங்கள் விரைவிலேயே கைவிடப்பட்டாலும், சென் கிட்ஸ் (1624), பார்படோஸ் (1627), நெவிஸ் (1628) ஆகிய தீவுகளில் அமைந்த குடியேற்றங்கள் வெற்றி பெற்றன. போர்த்துக்கேயரால், பிரேசிலில் தொடங்கப்பட்டது போல், இக் குடியேற்றங்களில் விரைவிலேயே கரும்புத் தோட்டங்கள் தொடங்கப்பட்டன. இத்தோட்டங்கள் வேலையாட்களுக்காக அடிமைகளிலேயே தங்கியிருந்தன. முதலில், டச்சுக் கப்பல்களே அடிமைகளை இப் பகுதிகளுக்கு விற்பனை செய்து பதிலுக்குச் சர்க்கரையை வாங்கிச் சென்றன. இவ்வணிகத்தில் பெருகி வந்த வருமானத்தை ஆங்கிலேயரின் கைகளிலேயே வைத்திருக்கும் நோக்குடன், ஆங்கிலக் குடியேற்றங்களுடன், ஆங்கிலக் கப்பல்கள் மட்டுமே வணிகம் செய்யலாம் என்னும் சட்டத்தை இங்கிலாந்து நாடாளுமன்றம் நிறைவேற்றியது. இது ஐக்கிய டச்சு மாகாணங்களுடன், ஆங்கில-டச்சுப் போர்கள் எனப்பட்ட தொடரான பல போர்கள் இடம்பெற்றன. இறுதியில் அமெரிக்காக்களில் இங்கிலாந்தின் நிலை உறுதிப்பட டச்சுக்காரரின் நிலை தாழ்ந்தது. 1655ல், ஸ்பெயினின் பிடியிலிருந்த ஜமேக்காவை இங்கிலாந்து தன்னுடன் இணைத்துக் கொண்டதுடன், 1666ல், பகமாசிலும் குடியேற்றங்களை நிறுவியது.
இங்கிலாந்தின் முதலாவது நிரந்தரமான கடல்கடந்த குடியேற்றத்தை 1607ல் ஜேம்ஸ்டவுனில், கப்டன் ஜான் சிமித் என்பவர் நிறுவினார், வெர்ஜீனியாக் கம்பனி என்னும் நிறுவனம் இதனை நிர்வாகம் செய்தது. இந் நிறுவனத்தின் ஒரு கிளையே 1609ல் கண்டுபிடிக்கப்பட்ட பெர்முடாத் தீவில் ஒரு குடியேற்றத்தை நிறுவியது. இந் நிறுவனத்தின் உரிமைப் பட்டயம் 1624 ஆம் ஆண்டில் விலக்கிக் கொள்ளப்பட்டு இப் பகுதிகளை இங்கிலாந்து அரசு தனது நேரடிக் கட்டுப்பாட்டுக்குள் கொண்டுவந்து, வெர்ஜீனியாக் குடியேற்றநாட்டை உருவாக்கியது. 1610ல், நியூபவுண்ட்லாந்தில் நிலையான குடியேற்றங்களை நிறுவுவதற்காக நியூபவுண்ட்லாந்து கம்பனி நிறுவப்பட்டது. எனினும் இது அதிக வெற்றியளிக்கவில்லை. 1620ல், பெரும்பாலும், தூய்மைவாத மதப் பிரிவினையாளர்களுக்கான பாதுகாப்பிடமாக பிளைமவுத் குடியேற்றம் உருவானது. மத வேறுபாடுகள் தொடர்பில் துன்புறுத்தப்படுவதில் இருந்து தப்புவதற்காகப் பல பிற்காலக் குடியேற்றக்காரர்கள் ஆபத்தான பயணங்களை மேற்கொண்டு கடல்கடந்து சென்றனர். இவ்வாறு, மேரிலாந்து ரோமன் கத்தோலிக்கர்களுக்கும், ரோட் தீவு பல மதத்தவர்களுக்காகவும் உருவானவை. கரோலினா மாகாணம் 1663ல் உருவானது. இரண்டாம் ஆங்கில-டச்சுப் போரைத் தொடர்ந்து, 1664 ஆம் ஆண்டில் டச்சுக் குடியேற்றமாக இருந்த தற்போதைய நியூ யார்க்கான, நியூ ஆம்ஸ்டர்டாமைப் பேச்சுவார்த்தைகள் மூலம் இங்கிலாந்து தனது கட்டுப்பாட்டுக்குள் கொண்டுவந்தது. இதற்கு ஈடாக சுரினாமை இங்கிலாந்து டச்சுக்காரருக்கு விட்டுக்கொடுத்தது. 1681ல் பென்சில்வேனியாக் குடியேற்றம் வில்லியம் பென் என்பவரால் நிறுவப்பட்டது.
1695 ஆம் ஆண்டில், ஸ்காட்லாந்து நாடாளுமன்றம், "ஸ்காட்லாந்துக் கம்பனி" என்னும் நிறுவனத்துக்கு உரிமப் பட்டயம் ஒன்றை வழங்கியது. இதன் அடிப்படையில் இந்த நிறுவனம் 1698ல் பனாமாத் தொடுப்புப் பகுதிக்குச் சென்று அங்கே கால்வாய் ஒன்றை வெட்டும் நோக்குடன் குடியேற்றம் ஒன்றையும் அமைத்தது. எனினும் அயலில் இருந்த ஸ்பானியக் குடியேற்றக்காரரின் முற்றுகையாலும், மலேரியா நோயினாலும் இக் குடியேற்றம் இரண்டு ஆண்டுகளின் பின் கைவிடப்பட்டது. இத்திட்டம் ஸ்காட்லாந்துக்குப் பெரும் இழப்பாக முடிந்தது. ஸ்காட்லாந்தின் முதலீடுகளின் கால்பகுதி இத்திட்டத்தினால் இழக்கப்பட்டதாகச் சொல்லப்படுகிறது. ஐக்கிய இராச்சியம் அமைப்பதற்கு ஸ்காட்லாந்து ஒத்துக்கொண்டதற்கான முக்கிய காரணங்களில் இதுவும் ஒன்றெனக் கருதப்படுகிறது.
தெற்கில் புகையிலை, பருத்தி, அரிசி போன்றவற்றையும், வடக்கில் கப்பல்களுக்கான பொருட்களையும், கம்பளிகளையும் வழங்கிய அமெரிக்கக் குடியேற்றங்கள், கரிபியக் குடியேற்றங்களைப்போல் கூடிய வருமானம் தருபவையாக இருக்கவில்லை. ஆனாலும், இப்பகுதிகளின் பெரிய செழிப்பான வேளாண்மை நிலங்களும், இப் பகுதிகளின் காலநிலையும் பெருமளவு ஆங்கிலக் குடியேற்றக்காரரைக் கவர்ந்தது. அமெரிக்கப் புரட்சி 1775 ஆம் ஆண்டில் அப்பகுதிகளில் 13 குடியேற்றங்களுக்கான சொந்த அரச நிர்வாகத்தை ஏற்படுத்தியது. 1776 ஆம் ஆண்டில் விடுதலை அறிவிப்புச் செய்து ஐக்கிய அமெரிக்க நாடுகள் உருவாக்கப்பட்டது. சுமார் 20 - 30% குடியேற்றக்காரர் பிரித்தானிய அரசருக்கு ஆதரவாக இருந்தனர். புதிய அரசு தனது விடுதலையைப் பாதுகாப்பதற்காகப் போரில் ஈடுபட்டது. இந்த அமெரிக்க விடுதலைப் போரின் முடிவில் விடுதலை ஏற்றுக்கொள்ளப்பட்டது.
தொடக்கத்திலிருந்தே அடிமை முறையே மேற்கிந்தியத் தீவுகளில் பிரித்தானியப் பேரரசின் அடிப்படையாக இருந்தது. 1807 ஆம் ஆண்டில் இம்முறை ஒழிக்கப்படும்வரை இது நீடித்தது. ஆபிரிக்காவில் இருந்து சுமார் 35 இலட்சம் மக்கள் அடிமைகளாக அமெரிக்காக்களுக்குக் கொண்டுவரப்பட்டதற்குப் பிரித்தானிய அரசே பொறுப்பாகும்.
அடிமை வணிகருக்கு இத்தொழில் பெரும் வருமானத்தை ஈட்டிக் கொடுத்ததுடன், மேற்குப் பிரித்தானிய நகரங்களான பிரிஸ்டல், லிவர்பூல் போன்றவற்றின் முக்கிய நிதி ஆதாரமாகவும் விளங்கியது. முக்கோண வணிகம் என வழங்கப்பட்ட இவ் வணிகத்தில், ஆப்பிரிக்கா, அமெரிக்காக்கள் என்பவற்றுடன் மூன்றாவது புள்ளியாக இந்த நகரங்கள் விளங்கின. எனினும் அடிமைகள் கடத்திவரப்பட்ட கப்பல்களின் சுகாதாரக் குறைவினாலும், மோசமான உணவினாலும் பயணத்தின் போதே இடைவழியில் பலர் இறக்க நேரிட்டது. இந்த இறப்பு விகிதம் ஏழுபேருக்கு ஒருவர் என்ற அளவில் இருந்ததாகக் கூறப்படுகிறது.
ஆசியா
16 ஆம் நூற்றாண்டின் இறுதியில், இங்கிலாந்தும், நெதர்லாந்தும், ஆசியாவுடனான வணிகத்தில் தனியுரிமை கொண்டிருந்த போர்த்துக்கல் நாட்டுக்குப் போட்டியாகப் புறப்பட்டன. பயணங்களுக்கு நிதி திரட்டுவதற்காக பங்கு நிறுவனங்கள் உருவாக்கப்பட்டன. இக் கம்பனிகளுன் முக்கிய நோக்கம் அதிக வருமானம் தரக்கூடிய வாசனைப் பொருள்களின் வணிகத்தில் நுழைவதாகும். எனவே அக்கம்பனிகள், அப்பொருட்களின் மூலமான இந்தோனீசியத் தீவுக்கூட்டப் பகுதியிலும், வணிக வலையமைப்பில் முக்கிய இடமாக விளங்கிய இந்தியாவிலும் கவனம் செலுத்தலாயின. இலண்டனும், அம்ஸ்டர்டாமும் வட கடலுக்குக் குறுக்கே அண்மையில் அமைந்திருந்ததால், இரு நாட்டுக் கம்பனிகளுக்குமிடையே எதிர்ப்புணர்வும் போட்டியும் நிலவியது. இது பிணக்குகளுக்கு வழிவகுத்தது. நெதர்லாந்தினர் முன்னர் போர்த்துக்கீசரின் பலம்பொருந்திய இடமாக இருந்த மலூக்குப் பகுதியில் நெதர்லாந்து நாட்டினரது கை ஓங்கியிருந்தது. அதே வேளை, இந்தியாவில் பிரித்தானியருக்குப் பல வெற்றிகள் கிடைத்தன. இறுதியாக இங்கிலாந்து நெதர்லாந்தை வீழ்த்தி மிகப்பெரிய குடியேற்றவாத வல்லரசாகத் திகழ்ந்தபோதும், நெதர்லாந்தின் உயர்தர நிதிமுறைகள், 17 ஆம் நூற்றாண்டின் மூன்று ஆங்கில-டச்சுப் போர்கள் என்பவற்றால் ஒரு குறுகிய காலம் நெதர்லாந்து ஆசியாவில் அதிக செல்வாக்குடன் விளங்கியது. 1688ல் டச்சுக்காரரான ஆரெஞ்சின் வில்லியம் இங்கிலாந்தின் அரியணையில் ஏறியபோது இரு நாடுகளுக்கும் இடையிலான பகைமை தணிந்து இங்கிலாந்துக்கும், நெதர்லாந்துக்கும் இடையே அமைதி ஏற்பட்டது. இரு நாடுகளுக்கும் இடையில் ஏற்பட்ட ஒப்பந்தப்படி இந்தோனீசியத் தீவுக்கூட்டங்களின் வாசனைப் பொருட்கள் வணிகத்தை நெதர்லாந்துக்கும், இந்தியப் புடவை வணிகம் இங்கிலாந்துக்கும் விடப்பட்டன. விரைவிலேயே, இலாப அடிப்படையில் புடவை வணிகம் வசனைப் பொருள் வணிகத்தை விஞ்சியது. 1720ல், விற்பனையில் ஆங்கிலக் கம்பனி, டச்சுக் கம்பனியை முந்தியது. ஆங்கிலக் கிழக்கிந்தியக் கம்பனி, தனது கவனத்தை வாசனைப் பொருள் வணிக வலையமைப்பின் முக்கிய இடமொன்றாக விளங்கிய சூரத்திலிருந்து, பின்னர் மதராஸ் எனப் பின்னர் அழைக்கப்பட்ட சென். ஜார்ஜ் கோட்டை, பம்பாய், சுத்தானுட்டி ஆகிய இடங்களை நோக்கித் திருப்பியது. பம்பாய் இங்கிலாந்தின் இரண்டாம் சார்லசுக்கு, கத்தரீன் டி பிரகன்சாவை அவர் திருமணம் செய்துகொண்டபோது போத்துக்கீசரால் சீதனமாக வழங்கப்பட்டது. சுத்தானுட்டி வேறும் இரு ஊர்களுடன் இணைந்து பின்னர் கல்கத்தா ஆனது.
பிரான்சுடன் உலகளாவிய போராட்டங்கள்
1688ல் இங்கிலாந்துக்கும், நெதர்லாந்துக்கும் இடையே ஏற்பட்ட அமைதி இரண்டு நாடுகளும் கூட்டணியாக பிரான்ஸ், ஸ்பெயின் ஆகிய நாடுகளுடன் ஐரோப்பாவிலும் கடல்கடந்த நாடுகளிலும் போர்களில் ஈடுபடுவதற்கு வழிவகுத்தது. இப் போர்களில் நெதர்லாந்து ஐரோப்பாவில் அது ஈடுபட்ட தரைப் போர்களில் அளவுக்கு அதிகமாகச் செலவு செய்ய வேண்டியிருந்ததால், கடல்கடந்த நாடுகளில் அதன் கவனம் குறையலாயிற்று. இதனால் 18 ஆம் நூற்றாண்டில் இங்கிலாந்து நெதர்லாந்தைவிட முக்கியமான குடியேற்றவாத வல்லரசு ஆகியது. 18 ஆம் நூற்றாண்டில் இங்கிலாந்து உலகின் முதன்மையான குடியேற்றவாத நாடாகியதுடன், பிரான்ஸ் அதன் முக்கிய போட்டி நாடாகவும் விளங்கியது.
பசிபிக் ஆய்வு
1718 முதல், பிரித்தானியாவில் பல்வேறு குற்றங்களுக்காகவும் சிறைப் பிடிக்கப்பட்டவர்கள் அமெரிக்கக் குடியேற்றங்களுக்கு அனுப்பப்பட்டனர். இவ்வாறு ஆண்டொன்றுக்கு ஆயிரத்திற்கும் அதிகமானோர் நாடு கடத்தப்பட்டனர். 1783 இல் பதின்மூன்று குடியேற்றங்களை பிரித்தானியா இழந்ததை அடுத்து, உலகின் வேறு பகுதிகளில் குடியேறுவதற்கு பிரித்தானியர் தள்ளப்பட்டனர். பிரித்தானியாவின் பார்வை புதிதாகக் கண்டுபிடிக்கப்பட்ட ஆத்திரேலியா நோக்கி சென்றது. ஆத்திரேலியாவின் மேற்குக் கரை ஐரோப்பியர்களுக்காக இடச்சுப் பயணி வில்லெம் ஜான்சூன் என்பவரால் 1606 இல் கண்டுபிடிக்கப்பட்டது. இதற்கு பின்னர் புதிய ஒல்லாந்து ந்ன டச்சுக் கிழக்கிந்தியக் கம்பனியால் பெயரிடப்பட்டது. ஆனாலும் இங்கு குடியேற்றங்களை ஆரம்பிக்க அவர்கள் முயற்சி செய்யவில்லை. 1770 இல் ஜேம்ஸ் குக் ஆத்திரேலியாவின் கிழக்குக் கரையை தென்பசிபிக் பெருங்கடலில் தனது அறிவியல் பயணம் மேற்கொண்டபோது கண்டுபிடித்தார். இதனை அவர் பிரித்தானியாவுக்காக உரிமை கோரி, நியூ சவுத் வேல்ஸ் எனப் பெயரிட்டார். 1778, இல் குக்கின் தாவரவியலாளர் யோசப் பேங்க்சு என்பவர் பிரித்தானிய அரசுக்கு பொட்டனி விரிகுடாவில் குற்றவாளிகளின் குடியேற்றத்தை ஆரம்பிப்பதற்கான சாத்தியங்களை அறிக்கையாக சமர்ப்பித்தார். 1787 இல் முதல் தொகுதிக் குற்றவாளிகளைக் கப்பல் புறப்பட்டு 1788 இல் கிழக்குக் கரையில் தரையிறங்கியது. 1840 வரை பிரித்தானியா குற்றவாளிகளை நியூ சவுத் வேல்சிற்குக் கொண்டு வந்தது. ஆத்திரேலியக் குடியேற்றங்கள் கம்பளி மற்றும் தங்க ஏற்றுமதிக்குப் பெயர் பெற்றதாக விளங்கியது. விக்டோரியா குடியேற்றத்தில் தங்கச் சுரங்கங்கள் கண்டுபிடிக்கப்பட்டன. அதன் தலைநகர் மெல்பேர்ண் அக்காலத்தில் உலகின் மிகவும் பணக்கார நகரமாகவும், பிரித்தானிய இராச்சியத்தில் இலண்டனுக்கு அடுத்ததாக இரண்டாவது பெரிய நகரமாகவும் விளங்கியது.
குக் தனது கடற்பயணத்தின் போது நியூசிலாந்துக்கும் சென்றார். இந்நாடு இடச்சுப் பயணி ஏபெல் டாஸ்மான் என்பவரால் 1642 இல் கண்டுபிடிக்கப்பட்டது. இத்தீவை ஜேம்ச் குக் வடக்கு, தெற்குத் தீவுகள் என பிரித்தானிய முடியாட்சிக்காக முறையே 1769 இலும் 1770 இலும் உரிமை கோரினார். ஆரம்பத்தில், அங்கிருந்த மாவோரி பழங்குடி மக்களுக்கும், ஐரோப்பியர்களுக்கும் இடையே வணிகம் மிகவும் மட்டுப்படுத்தப்பட்ட அளவிலேயே இருந்து வந்தது. ஐரோப்பியக் குடியேற்றம் 19-ஆம் நூற்றாண்டின் ஆரம்ப காலத்தில் அதிகரித்த அளவில் காணப்பட்டது. அங்கு பல வணிக மையங்கள் குறிப்பாக வடக்குத் தீவில் ஏற்படுத்தப்பட்டன. 1839 இல், நிஒயூசிலாந்து கம்பனி அங்கு பெருமளவு நிலங்களைக் குடியேற்றத்துக்காகக் கொள்வனவு செய்ய முடிவு செய்தது. 1840 பெப்ரவரி 6 இல் காப்டன் வில்லியம் ஒப்சன், மற்றும் 40 இற்கும் ஏற்பட்ட மாவோரி தலைவர்கள் வைத்தாங்கி ஒப்பந்தம் என்ற ஒப்பந்தத்தில் கையெழுத்திட்டனர். இதுவே நியூசிலாந்தின் தோற்ற ஆவணம் எனப் பலராலும் கருதப்படுகிறது. ஆனாலும், மாவோரி, ஆங்கில மொழி ஆவாணங்களில் சில மொழிபெயர்ப்புகள் வேறுபட்டுக் காணப்படுகின்றன. இதனால் இது எப்போதும் சர்ச்சைக்குரியதாகவே விளங்கி வந்தது.
நெப்போலியனின் பிரான்சுடன் போர்
முதலாம் நெப்போலியனின் கீழிருந்த பிரான்சு பிரித்தானியாவுக்கு சவாலாகவே இருந்து வந்தது. முன்னர் இடம்பெற்ற போர்களைப் போலல்லாமல், நெப்போலியனுடனான போர் இரு நாடுகளுக்கும் இடையிலான சித்தாந்தங்களின் போட்டியை பிரதிநிதித்துவப்படுத்தியது. நெப்போலியனின் இராணுவத்தினர் ஐரோப்பாவின் ஏனைய நாடுகளைக் கைப்பற்றியது போல, நெப்போலியன் பிரித்தானியாவை ஆக்கிரமிக்க அச்சுறுத்தி வந்தான்.
நெப்போலியப் போர்களில் வெற்றியடைவதற்கு பிரித்தானியா பெருமளவு வளத்தை செலவளிக்க வேண்டி வந்தது. பிரெஞ்சுத் துறைமுகங்கள் அரச கடற்படையால் முற்றுகையிடப்பட்டன. இதன் மூலம் 1805 இல் திரஃபல்கார் சமரில் பிராங்கோ-எசுப்பானிய கப்பற்படையைத் தோற்கடித்து பெரும் வெற்றி பெற முடிந்தது. 1810 இல் கைப்பற்றப்பட்ட இடச்சுக் குடியேற்றங்கள் உட்பட பல வெளிநாட்டுக் குடியேற்றங்கள் தாக்கப்பட்டு ஆக்கிரமிக்கப்பட்டன. 1815 இல் ஐரோப்பிய இராணுவங்களின் கூட்டணியுடன் பிரான்சைத் தோற்கடிக்க முடிந்தது. பிரித்தானியா இதன் மூலம் மீண்டும் சமாதான உடன்படிக்கைகளில் பயனாளியாக இருந்தது: பிரான்சு இயோனியன் தீவுகள், மால்ட்டா (1797, 1798 இல் ஆக்கிரமித்திருந்தது), மொரிசியசு, செயிண்ட் லூசியா, தொபாகோ ஆகியவற்றைக் கொடுத்தது. எசுப்பானியா டிரினிடாட்வைக் கொடுத்தது. நெதர்லாந்து பிரித்தானிய கயானா, கேப் காலனி ஆகியவற்றைக் கொடுத்தது. பிரித்தானியா குவாதலூப்பு, மர்தினிக்கு, பிரெஞ்சு கயானா, ரீயூனியன் ஆகியவற்றை பிரான்சுக்கும், சாவா, சுரிநாம் ஆகியவற்றை நெதர்லாந்துக்கும், கொடுத்தது. இலங்கையைக் கைப்பற்றியது.
அடிமை வணிகம் ஒழிப்பு
தொழிற்புரட்சியின் கண்டுபிடிப்புடன், அடிமைகளின் மூலம் உற்பத்தியான பொருட்களுக்கு பிரித்தானியப் பொருளாதாரத்தில் முக்கியத்துவம் குன்றியது. வழக்கமான அடிமை கிளர்ச்சிகளை அடக்குவதற்கான செலவும் அதிகரித்தது. பிரித்தானியத் தடைவாத இயக்கங்களின் ஆதரவுடன், பிரித்தானிய நாடாளுமன்றம் 1807 இல் அடிமை வணிகச் சட்டத்தை அறிமுகப்படுத்தியது. இச்சட்டம் பிரித்தானியாவில் அடிமை வணிகத்தைத் தடை செய்தது. 1808இல் சியேரா லியோனி குடியேற்றம் பிரித்தானியாவின் அதிகாரபூர்வமான அடிமைகளற்ற குடியேற்றமாக அறிவிக்கப்பட்டது. 1832 நாடாளுமன்ற சீர்திருத்தம் மேற்கிந்தியக் குழுவின் வீழ்ச்சியைக் கண்டது. அடிமை ஒழிப்பு சட்டம் 1833 இல் கொண்டுவரப்பட்டது. பிரித்தானிய இராச்சியம் முழுக்க (செயிண்ட் எலனா, இலங்கை, மற்றும் கிழக்கிந்தியக் கம்பனியின் ஆளுகைக்குட்பட்ட பகுதிகள் விலகலாக) 1834 ஆகத்து 1 முதல் அடிமை வணிகம் ஒழிக்கப்பட்டது. பிரித்தானிய அரசு அடிமை வண்கம் செய்தோருக்கு நட்ட ஈடு வழங்கியது.
அவித்தல்
அவித்தல் முறைகள்
தேவையைப் பொறுத்துச் சமைப்பதற்கு இருவேறு வகையான அவித்தல் முறைகள் பயன்படுகின்றன.
திரவத்தில் இட்டு அவித்தல்
இம்முறையில் சமைக்க வேண்டிய பொருள்களை நீரில் அல்லது வேறு பொருத்தமான திரவத்தில் நேரடியாக இட்டு அதை வெப்பமாக்குவர். திரவத்தின் வெப்பநிலை உயரும்போது உணவுப் பொருள் அவியத் தொடங்கும். பொதுவாக வெப்பநிலை திரவத்தின் கொதிநிலை வரை உயர்த்தப்படும். ஒரு நிலையில் உணவுப்பொருள் வெந்து உட்கொள்ளுவதற்கான பக்குவத்தைப் பெறும்.
ஆவியில் அவித்தல்
இம்முறையில் நீரைச் சூடாக்கிக் கொதிக்க வைத்து உருவாகும் நீராவியில் உணவுப் பொருள்களை வைத்து அவிப்பர். இம்முறையில் அவிப்பதற்காகப் பல சாதனங்கள் உள்ளன. இச்சாதனங்களில் கீழ்ப்பகுதியில் வெப்பமாக்குவதற்கான நீரைக் கொள்ளக்கூடிய ஒரு பகுதியும், அதற்கு மேல், மேலே வரும் நீராவியை உணவுப் பொருட்களின் மேற் செலுத்துவதற்கும், அப்பொருட்களைத் தாங்கிக் கொள்வதற்கும் வசதியான ஒரு ஒழுங்கு இருக்கும். இது பெரும்பாலும் கண்ணறைகளைக் கொண்ட ஒரு தட்டாக இருக்கலாம்.
அவித்தலில் அறிவியல்
அவித்தலின்போது அதற்குப் பயன்படும் திரவத்தைக் கொதிநிலை வரை எடுத்துச் செல்வது வழக்கம். கொதிநிலையில் திரவம் வேகமாக ஆவியாகி விரைவில் வற்றிவிடும். திரவம் ஒன்றின் கொதிநிலை வளியமுக்கத்தில் தங்கியுள்ளது. கூடிய வளியமுக்கம் உள்ள இடங்களில் கொதிநிலை கூடுதலாகவும், குறைவான வளியமுக்கம் கொண்ட இடங்களில் கொதிநிலை குறைவாகவும் இருக்கும். கடல் மட்டத்தில், அவித்தலுக்குப் பயன்படும் பொதுவான திரவமான நீரின் கொதிநிலை 100 °C அல்லது 212 °F. உயரமான சில பகுதிகளில் இது 95 °C அல்லது 203 °F ஆக இருக்கக்கூடும். இதனால், வளியமுக்கம் குறைவாக இருக்கக்கூடிய மலைப் பகுதிகள் போன்ற உயரமான இடங்களில் சில உணவுப் பொருள்கள் சரியாக அவிவதற்குத் தேவையான வெப்பநிலை கிடைப்பதில்லை.
தற்காலத்தில் உருவாக்கப்பட்டு உள்ள அமுக்கத்தின் கீழ் சமைப்பதற்கான அழுத்தச் சமைகலன்கள் கூடிய வெப்பநிலையில் அவிப்பதற்கான வசதிகளை வழங்குகின்றன.
தமிழர் சமையலில் அவித்தல்
தமிழரின் சமையல் முறைகளில் இரு வகையான அவித்தலும் முக்கிய இடம் பெறுகின்றன. தமிழரின் முதன்மை உணவான சோறும் அவித்தல் மூலம் சமைக்கப்படுவதே. அரிசியை நீரில் இட்டு அவிப்பதன் மூலம் சோறு ஆக்குகின்றனர். பொங்கலும் இத்தகையதே அத்துடன், சோற்றுடன் சேர்த்து உண்ணக்கூடிய பல கறிகளும் அவிப்பதன் மூலம் சமைக்கப்படுகின்றன. பருப்பு, குழம்பு, சாம்பார் போன்றவையும் இவற்றுள் அடங்குகின்றன. இட்டிலி, இடியப்பம், பிட்டு போன்ற உணவுகள் நீராவியில் அவித்துச் செய்யப்படும் உணவுகள். இவை தவிர, இனிப்புச் சிற்றுண்டிகளான மோதகம், கொழுக்கட்டை போன்றனவும் ஆவியில் அவித்துச் சமைக்கப்படுகின்றன.
அவித்தலுக்கான சாதனங்கள்
நீரில் இட்டு அவிப்பதற்குச் சிறப்புச் சாதனங்கள் எதுவும் தேவைப்படுவது இல்லை. பொதுவாகப் பானை, சட்டி போன்ற பாத்திரங்களில் நீரை எடுத்து அவற்றை நேரடியாக அடுப்பில் வைத்துச் சூடாக்குவது வழக்கம். ஆவியில் அவிப்பதற்கு இவற்றை விட வேறு சில சாதனங்களும் தேவைப்படுகின்றன. இட்டிலிச் சட்டி, பிட்டுக்குழல், நீற்றுப்பெட்டி, இடியப்பத்தட்டு போன்றவை இவற்றுட் சில. தற்காலத்தில் கிடைக்கும், நீராவி அவிகலன், அழுத்தச் சமைகலன் போன்றவையும் நீராவியில் சமைப்பதற்குப் பயன்படுகின்றன. அழுத்தச் சமைகலனில் நேரடியாக நீரில் இட்டும் அவிக்க முடியும்.
குறிப்புக்கள்
பகுப்பு:சமையல் முறைகள்
மைவி3ஏட்ஸ்
மைவி3ஏட்ஸ் (Myv3ads) என்பது தமிழ்நாட்டில் இயங்கிவரும் தனியார் நிறுவனமாகும். 149 நாடுகளில் தமிழ், தெலுங்கு, மலையாளம், கன்னடம், ஆங்கிலம், இந்தி ஆகிய 6 மொழிகளில் இந்நிறுவனம் காணொளி விளம்பரங்களை வழங்கி செயல்பட்டு வருகிறது. இந்நிறுவனம் 2021 சூலை 1 இல் சென்னை சைதாப்பேட்டையில் துவங்கப்பட்டது.
மேற்கோள்கள்
பகுப்பு:2021 நிறுவனங்கள் பகுப்பு:ஆண்ட்ராய்டு மென்பொருட்கள் பகுப்பு:சமூக ஊடகங்கள்
பைக்னோகேரிசு
இந்த பேரினத்தின் சிற்றினங்கள் தென்கிழக்காசியாவில் காணப்படுகின்றன.
மேற்கோள்கள்
பகுப்பு:கணுக்காலிகள் பகுப்பு:கணுக்காலி பேரினங்கள்
ரத்த மரியாள் (புனைகதை)
தற்கால மேற்கத்திய நவீன புனைகதைகளில், ரத்த மரியாள் என்பது கண்ணாடியின் முன் தன் பெயரை மூன்றுமுறை கூப்பிட்டால் தோன்றும் ஒரு பேய் அல்லது சூன்யக்காரியை குறிக்கும். இந்தப் பேயை நரக மரியாள் எனவும் வேறு சில பெயர்களிலும் குறிப்பிடுவர்.
நம்பிக்கைகள்
கட்டுக்கதைகளில், ரத்த மரியாள் என்பது இந்தப் பேயின் பெயரை கண்ணாடியின் முன் பல முறை கூப்பிடும் ஒரு வித விளையாட்டாகும். இது பொதுவாக சிறுவர்கள் ஒன்றாக இரவுகளை கழிக்கும் போது விளையாடப்படுகிறது. இதில் பங்குபெறுவோர், ரத்த மரியாளை வரவழைக்க இருட்டில் கண்ணாடியின் முன் நின்றுகொண்டு(பொதுவாக குளியலறையில்) இவளுடைய பெயரை மூன்று முறை உச்சரிப்பர். இவளின் பெயரை நூறு முறை உச்சரிப்பது, நடுநிசியில் உச்சரிப்பது, சுற்றுவது, கண்களை கசக்குவது, இவளின் பெயரை மெழுகுவர்த்தியுடன் 13 முறை உச்சரிப்பது என பலவாறாகவும் இவளை தோன்றவைப்பதற்கான வழிமுறைகளாக நம்பப்படுகிறது.சில கட்டுகதைகளில், ரத்த மரியாளை அழைப்பவர்கள், ரத்த மரியாளே, உன் குழந்தையை கொன்றது நான் தான் என கூறினால் தோன்றுவதாக உள்ளது. இந்த கட்டுக்கதைகளில் இரத்த மரியாள் தன் குழந்தைகளையே கொன்றதாலோ அல்லது அதனது தொலைத்ததாலோ பித்து பிடித்து இறுதியில் தற்கொலை செய்து கொண்ட ஒரு பெண்ணாக கருதப்படுகிறாள். மரியாள் தவறுதலாக தன் பிள்ளைகளின் கொலைக்குற்றம் சாட்டப்பட்டவளாக கருதப்படும் கதைகளில், நான் மரியாளை நம்புகிறேன் என்று கூறினாள் இவள் தோன்றுவாள் என கருதப்படுகிறது.
இந்த விளையாட்டு, ஒருவரின் மன தைரியத்தை பரிசோதிப்பதற்காக விளையாடப்படுகிறது. ஏனெனில், ரத்த மரியாள் தோன்றினால், அழைத்தவரை முகத்தை கிழித்து, கண்களை பிடுங்கி, பித்து பிடிக்கச்செய்து, என பலவாறாக மிகவும் குரூரமாக கொலை செய்வாள் என நம்ப்பப்படுகிறது. எனினும் சில கதைகளில், இவளது பெயரை கண்ணாடியின் முன் பதின்மூன்று முறை கூறினாள் ரத்த மரியாள் தோன்றி, பிறகு இறந்த ஒருவருடன் பேச இயலும் என கூறப்படுகிறது. எனினும் இறந்தவருடன் 12:01 மணி வரை தான் பேச இயலும், அதற்கு பிறகு ரத்த மரியாளும் இறந்தவரும் மறைந்து விடுவர். வேறு சில கதைகளின் படி, அழைப்பவர் ரத்தமரியாளை நேரடியாக காணாமல், அவளது பிம்பத்தை கண்ணாடியில் கண்டால், ரத்த மரியாள் அழைத்தவரின் வருங்காலத்தை குறித்து முக்கியமாக திருமணம் மற்றும் பிள்ளைகளை குறித்து குறிகூறுவாள் என நம்பப்படுகிறது.
தோற்றம்
ரத்த மரியாள் புனைகதை இங்கிலாந்தின் அரசியான முதலாம் மரியாளை அடிப்படியாகக் கொண்டு எழுந்திருக்கலாம் என கருதப்படுகிறது. இவளும் பலரை கொன்ற காரணத்துக்காக ரத்த மரியாள் என்றே வரலாற்றில் அறியப்படுகிறாள் இந்த அரசி தன் வாழில் பல கருச்சிதைவுகளையும் போலி கருவுற்றலையும் எதிர்கொண்டாள். இவளது கருச்சிதைவுகள் வேண்டுமென்றே தூண்டப்பட்டதாக கூறப்படுகிறது. எனவே சில செவிவழி கதைகளில், ரத்த மரியாள் தன் குழந்தைகளை இழந்ததால் பித்து பிடித்த ஒரு அரசியாக கூற்ப்படுகிறாள் எனினும் பெரும்பாலும். அரசி முதலாம் மேரி, இந்த புனைகதையில் வரும் பேய்க்கு பெயர் வர மட்டுமே காரணாமாக இருந்திருக்கக்கூடிய வாய்ப்புகளே அதிகம்.
ரத்த மரியாளை அழைக்கும் சடங்கு, ஹாலோவீன் நாளில் ஒரு காலத்தில் செய்யப்பட்ட குறிபார்க்கும் சடங்கினை ஒத்ததாக உள்ளது. இந்த ஹாலோவீன் சடங்கின் படி, ஒரு இளம்பெண் படிக்கட்டுகளை பின்புறமாக, கையில் மெழுகு மற்றும் கண்ணாடியுடனும் இருட்டு வீட்டில் ஏறினால், அந்தப்பெண்ணின் வருங்கால கணவன் அந்த கண்ணாடியில் தெரிவான என நம்பப்பட்டது. எனினும் இதற்கு மாறாக மண்டை ஒட்டினை கண்டால், அந்தப்பெண் திருமணத்துக்கு முன்பே இறந்துவிடுவால் என்பதை இது குறித்தது. ஆகவே, இதுவும் ரத்த மரியாள் புனைகதை உருவாவதற்கு காரணாமக் இருந்திருக்கலாம்.
வெளி இணைப்புகள்
பகுப்பு:நாட்டுப்புறவியல்